2020. gada .  Rīkojums Nr.

Rīgā (prot. Nr.   .§)

**Par Siguldas novada pašvaldības nekustamā īpašuma "Medulāju ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Siguldas novada pašvaldības īpašumā esošu nekustamo īpašumu "Medulāju ceļš" (nekustamā īpašuma kadastra Nr. 4266 003 0140) – zemes vienību (zemes vienības kadastra apzīmējums 4266 003 0138) 0,7 ha platībā un ar to saistītās inženierbūves “Medulāju tilts pār Sudu” (būves kadastra apzīmējums 4266 003 0138 001) un “Medulāju ceļš” (būves kadastra apzīmējums 4266 003 0138 002) – Mores pagastā, Siguldas novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Siguldas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards